procesaur/Wiki.mk huggingface dataset:
Nitrospirae

Nitrospirae е колено на бактерии. Ова колено содржи само една класа, Nitrospira, која пак содржи еден ред (Nitrospirales) и една фамилија (Nitrospiraceae). Фамилијата вклучува повеќе родови, а најголем е ''Nitrospira''. Првиот член на ова колено, ''Nitrospira marina'', беше откриен во 1985 година. Вториот член, ''Nitrospira moscoviensis'', беше откриен во 1995 година.
1 Филогенија
Филогенијата е составена како резултат на Проектот "Животно дрво на сите видови" (анг. The All-Species Living Tree Project).
2 Таксономија
Моментално прифатената таксономија се заснова на ''Списокот на имиња на прокариотите со евиденција во номенклатурата'' (анг. List of Prokaryotic names with Standing in Nomenclature - LPSN) и ''Националниот центар за биотехнолошки информации'' (анг. National Center for Biotechnology Information - NCBI).* Колено "Nitrospirae" Garrity & Holt 2001 [Nitrospiraeota Oren et al. 2015 ]
** Класа Nitrospiria Oren et al. 2015 ["Nitrospirae"]
*** Ред "Nitrospirales"
**** Фамилија "Nitrospiraceae"
***** Род "''Candidatus'' Magnetobacterium" Spring et al. 1993
****** Вид "''Ca.'' M. bavaricum" Spring et al. 1993
****** Вид "''Ca.'' M. casensis" Lin et al. 2014
***** Род "''Candidatus'' Magnetoovum" Lefevre et al. 2011
****** Вид "''Ca.'' M. mohavensis" Lefevre et al. 2011
****** Вид "''Ca.'' M. chiemensis" Kolinko 2014
***** Род ''Leptospirillum'' (ex Markosyan 1972) Hippe 2000
****** Вид ''L. ferrodiazotrophum'' ♠ Tyson et al. 2005
****** Вид ''L. rubarum'' ♠ Aliaga Goltsman et al. 2009
****** Вид ''L. thermoferrooxidans'' Hippe 2000
****** Вид ''L. ferriphilum'' Coram and Rawlings 2002
****** Вид ''L. ferrooxidans'' (ex Markosyan 1972) Hippe 2000 (type sp.)
***** Род ''Nitrospira'' Watson et al. 1986
****** Вид "''Ca.'' N. bockiana" ♠ Lebedeva et al. 2008
****** Вид "''Ca.'' N. inopinata" ♠ Daims et al. 2015
****** Вид "''Ca.'' N. nitrificans" ♠ van Kessel et al. 2015
****** Вид "''Ca.'' N. nitrosa" ♠ van Kessel et al. 2015
****** Вид "''Ca.'' N. salsa" ♠ Haaijer et al. 2013
****** Вид ''N. calida'' ♠ Lebedeva et al. 2011
****** Вид ''N. defluvii'' ♠ Nowka et al. 2015 ["''Candidatus'' Nitrospira defluvii" Spieck et al. 2006]
****** Вид ''N. japonica'' ♠ Ushiki et al. 2013
****** Вид ''N. lenta'' Nowka et al. 2015
****** Вид ''N. marina'' Watson et al. 1986 (type sp.)
****** Вид ''N. moscoviensis'' Ehrich et al. 1995
***** Род ''Thermodesulfovibrio'' Henry et al. 1994 emend. Sekiguchi et al. 2008
****** Вид ''T. aggregans'' Sekiguchi et al. 2008
****** Вид ''T. hydrogeniphilus'' Haouari et al. 2009
****** Вид ''T. islandicus'' Sonne-Hansen and Ahring 2000
****** Вид ''T. thiophilus'' Sekiguchi et al. 2008
****** Вид ''T. yellowstonii'' Henry et al. 1994 (type sp.)
Забелешки:
♠ Видови кои се наоѓаат во NCBI, но не се наведени во LPSN.
3 Поврзано
* Nitrospira
* Nitrosomonas
* Nitrobacteraceae
* Nitrobacter
*Циклус на азотот
* Нитрити
* Нитрати
*Список на бактериски редови
Големата Мајка (награда)

Големата Мајка - награда и признание што ја доделува скопската Општина Гази Баба.
Наградата се доделува на физички и правни лица од Македонија и од странство, за значајни остварувања од претходната и тековната година, до објавувањето на конкурсот, како и за подолг период на работа и творештво, што заслужуваат внимание на општината Гази Баба. Таа се доделува за областите: култура, уметност, наука, млади и спорт, образование и воспитание, хуманост и солидарност, заштита и унапредување на животната средина и природата, аграр, стопанство и невладин сектор. Се доделува еднаш годишно.
Наградата Големата Мајка се состои од: статуетка на Големата Мајка, плакета и паричен износ.
1 Добитници
*2015: ОУ„ Крум Тошев“ од областа на заштитата и унапредувањето на животната средина и природата, Мартин Несторовски - каратист од КК Металург за врвни спортски достигнувања; проф.д-р Бранко Крстевски - во категоријата млади и спорт, за посебни заслуги во развојот на физичката култура и спортот, Горјан Петрески - за постигнати резултати во областа на културата, Весна Трајковска - од областа на образование и воспитание, Снежана Милковска - за постигнување од областа на науката, фирмата „Вардарградба“ - од областа на стопанствот, М-р Маја Михајловска и М-р Марија Михајловска - од областа на уметноста и Тефик Садриовски - за значајни остварувања во областа на хуманост и солидарност.
*2016: Тања Метикош - одделенски наставник од ООУ „Дане Крапчев” за значајни остварувања во областа на образованието и воспитанието од наставнички кадар;, Пакомак - од областа на заштитата и унапредувањето на животната средина и природата, Ахмедин Марукиќ - за постигнати резултати од областа на спортот, Кризниот центар Надеж - за постигнати резултати од невладиниот сектор, Стојанче Костовски - за постигнати резултати во областа на уметноста и културата, ООУ „Наум Охридски” - од областа на образование и воспитание, „Пивара” АД Скопје - од областа на стопанството, Д-р Борислав Илиев - од областа на здравството и Живко Попов - за наука.*2017: Елизабета Георгиевска – за значајни остварувања во областа на образованието и воспитанието, Општински Сојуз на училиштен спорт на Гази Баба – за значајни остварувања во областа на спортот, Љубе Антовски – за значајни остварувања во областа на аграрот, м-р Ана Петровска – за значајни остварувања во областа на хуманост и солидарност, м-р Елена Канзурова – за значајни остварувања во областа на културата, ФАМЕС – за значајни остварувања во областа на уметноста и д-р Благица Цекова – за значајни остварувања во областа на науката
Неговата музичка кариера (филм)

Неговата музичка кариера (англиски: ''His Musical Career'') - американски филм од 1914 година, во режија на Чарли Чаплин, кој е автор и на сценариото и ја игра главната улога. Во другите улоги настапуваат: Мек Свејн, Фриц Шејд, Сесил Арнолд, Чарли Чејс, Френк Хејс итн.
1 Содржина
Во оваа кратка комедија, Том (го игра Чаплин) е работник во продавница за музички инструменти. Заедно со другиот работник (го игра Свејн), тој треба да однесе пијано во една, а да го земе пијаното од друга куќа. Но, тие ги заменуваат броевите на куќите. Најпрвин, го носат пијаното во погрешната куќа при што едвај го качуваат по стрмните скали, а потоа во куќата, додека домаќините се договараат каде да стои пијаното, целиот товар паѓа на грбот на Том. Кога одат во другата куќа за да го земат пијаното, нив ги прогонува сопственикот при што, бегајќи од него, Том и другиот работник паѓаат во блиското езеро.
Источни железници

Источни железници или Ориентална железница (позната и како: Македонска железница; |Chemins de fer Orientaux; |Rumeli Demiryolu) — отоманско железничко претпријатие кое работело во Румелија (европскиот дел на Отоманското Царство), кое постоело од 1870 до 1937 година. Претпријатието било едно од петте пионерски железници во Отоманското Царство и ја изградило главната линија на Балканот. Помеѓу 1889 и 1937 година, низ пругите на железницата поминал светски познатиот Ориент-експрес.
Железницата била основана во 1870 година со цел изградба на линија од Истанбул до Виена. Поради многуте политички проблеми на Балканот, изградбата започнувала и застанувала, а сопствеништвото често се менувало или делело. До 1888 година, претпријатието не ја исполнило својата цел, а по Првата балканска војна во 1912 година, железницата работела само во Источна Тракија. Железницата продолжила како регионална железница до 1937 година, кога била припоена во Турските железници.
1 Македонија
Првата железница во Македонија била изградена кога била воспоставена железничката врска меѓу Солун и Скопје изградена од Ориенталната железница. Врската била изградена по фази:.* Солун-Миравци, завршена на 6 јуни 1872 година
* Миравци-Криволак, завршена на 9 јануари 1873 година
Алонсо де Санта Крус

Алонсо де Санта Крус (или Алфонсо) (1505 – 1567) бил шпански картограф, изработувач на карти и инструменти, истроричар и предавач. Бил роден околу 1505 година, а умрел во ноември 1567 година. Картите ги составил во 1572 година.
Алонсо де Санта Крус бил познат картограф во Советот на Индиите, и космограф во ''Домот на трговијата''. Таму работел на Падрон Реал, шпанската карта во која биле впишани откритијата на Новиот Свет.
Алонсо де Санта Крус ја опишувал космографијата како начин на цртање на земјата „бидејќи (гра)фија е исто што и цртање, а космос е светот“
Во 1530 година, Алонсо де Санта Крус ја составил првата карта на магнетните варијации од вистинскиот север. Верувал дека ова ќе е корисно при наоѓање на точните лонгитуди. Тој дизајнирал нови наутички инструменти, го интересирале методите за навигација, и пишувал за методот на Џон Кабот за наоѓање на лонгитуда преку деклинација на Сонцето, набљудувано со квадрант.
Алонсо предавал астрономија и космографија на дворот на Карло V. Потоа напишал биографија за Карло V во пет тома, во која се опишуваат некои од шпанските злосторства во Новиот Свет. Ова го вознемирило синот на Карло V, Филип II, кој отстранил три поглавја од биографијата.
Алонсо исто така го создал документот наречен ''Карта на сите острови од светот'' („Islario general de todas las islas del mundo“), на барање на кралот Филип II, во 1542 година. Работел на делото на Ернандо дел Пулгар насловено како ''Историја на католичките монарси''. Неговиот син Антонио Понсе де Санта Крус (1561-1632) ја објавил книгата на својот татко ''Дијагностика и третман на меланхолијата (Dignotio et cura affectuum melancholicorum)'' по неговата смрт, во 1622 година.
1 Наводи
Ноќен лилјак

Ноќен лилјак (Nyctalus noctula) е цицач од редот лилјаци.
1 Распространетост и навики
Овој лилјак живее во Европа, Азија и Северна Америка. Се среќава во шумите и во парковите. Во текот на денот се кријат во шуплините на дрвјата. Во лето во пукнатините на дрвјата престојуваат во група околу 20, а во зима на едно место има и до 600 единки. Во лов оди пред стемнување. Тие се вешти и брзи летачи. Кај овој вид е забележано рекордно прелетување растојание од 2347 км за да презими, иако не е вид кој се сели во текот на зимата. Оние единки кои зимата ја минале на друго место, се враќаат во летните пребивалишта во рана пролет.
Обично женките на свет донесуваат две млади. Бременоста им трае околу 60 дена. Ноќниот лилјак, како и другите видови лилјаци, е заштитен со закон.
Горан Влаовиќ

Горан Влаовиќ (Нова Градишка, ), e поранешен хрватски фудбалер.
1 Клупска кариера
Поранешниот хрватски национален фудбалски напаѓач играл за НК Осиек и Динамо Загреб во Хрватска, италијанска Падова, шпанска Валенсија и грчкиот Панатинаикос. За Динамо Загреб, во 81 натпревар, постигнал 61 гол. Со Динамо бил најдобар стрелец на хрватската фудбалска лига двапати во 1993 година и 1994 година, а постигнал 61 гол во генералниот пласман во ХНЛ. Во Шпанија ги освоил Копа дел Реј (1998/99) и Суперкуп де Еспања (1999) со Валенсија.
2 Репрезентативна кариера
Првиот натпревар за хрватскиот фудбалски тим го одиграл против Австралија во 1992 година, на турнеја низ Австралија. За хрватската репрезентација, настапил на 52 натпревари и постигнал 15 гола. Тој настапил на Европското првенство во 1996 година во Англија и на Светското првенство во 1998 година во Франција и во 2002 година во Јапонија и во Јужна Кореја.
Во 2002 тој повторно бил на Светското првенство, но ги поминал сите 3 натпревари на клупата.
3 Признанија
3.1 Поединечни
* Најдобар стрелец 1. ХНЛ во сезони 1992/93 (23 гола) и 1993/94 (29 гола).
* Играч на годината во 1. ХНЛ во сезона 1992/93.
3.2 Клупски
3.2.1 Динамо Загреб
* Првак на Хрватска 1992/93.
* Хрватски фудбалски куп 1994 година.
3.2.2 Валенсија
* Куп на Интертото на УЕФА 1998 година.
* Копа дел Реј 1998/99 година.
* Шпански Супер куп 1999 година.
3.2.3 Панатинаикос
* Првак во Грција 2003/04.
* Грчки куп 2004 година.
3.3 Репрезентативна
* Франција 1998 - Бронза
* Како член на репрезентацијата, во 1998 година му била доделена државна награда за спорт „Фрањо Бучар“.
Pediococcus

''Pediococcus'' е род на Грам-позитивни бактерии на млечно-киселинското вриење кој припаѓа на фамилијата Lactobacillaceae. Тие вообичаено се јавуваат во парови или тетради, и се делат долж две рамнини на симетрија, слично како и други бактерии на млечно-киселинско вриење, на пример родовите ''Aerococcus'' и ''Tetragenococcus''. Припадниците на овој род се исклучиво хомоферментативни. Видот ''Pediococcus dextrinicus'' неодамна беше прераспределен во родот ''Lactobacillus''.
1 Преработка на храна
Претставниците на родот ''Pediococcus'', заедно со другите бактерии на млечно-киселинското вриење (''Leuconostoc'' и ''Lactobacillus'') се одговорни за ферментацијата на зелка, во производството на кисела зелка. Во текот на овој процес, шеќерите во свежата зелка се метаболизираат до ниво на млечна киселина, која е одговорна за киселиот вкус. Бактериите на родот'' Pediococcus'' обично се сметаат како загадувачи на пивата и вината, иако нивното присуство понекогаш е пожелно во некои врсти на пива како што се ламбик и Berliner Weiße. Одредени изолати на ''Pediococcus'' произведуваат диацетил, соединение кое дава путераста арома на некои вина (како што е Шардоне) и на неколку врсти на пива. Овие бактерии исто така се користат и како пробиотици, а често се додаваат како корисни микроорганизми во производството на колбаси, сирење и јогурт.
Златна куна

Златна куна (martes martes) е цицач од родот куни.
1 Распространетост и навики
Живее во шумите, каде што многу вешто се искачува по дрвјата. Скока од едно на друго дрво, дури и на растојание од 3.5 метри. Преку ден се крие во дупките од дрвјата, во старите гнезда на вервериците или на птиците. Излегува за да лови во приквечерина и доцна во ноќта. Златните куни главно ловат верверици или птици. Но, јадат и инсекти, а наесен се сладат со овошки и со бобинки. Периодот за парање им е во јули и август. Женките ги носат своите малечки во утробата 236-274 дена, а потоа раѓаат 1-6 куни, обично во април или мај.
Должина на телото обично изнесува 45-53 сантиметри, а тежината достигнува до 0.8-1.6 килограми.
Животниот век на златните куни е 10 години.
Erysipelotrichia

Erysipelotrichia се класа на бактерии во коленото Firmicutes. Видовите од оваа класа се често застапени во цревната микрофлора. Покажано е дека нивната застапеност во цревната микрофлора на глувците се зголемува кога тие се хранат со храна богата со масти.
1 Филогенија
Моментално прифатената таксономија е заснована на ''Списокот на имиња на прокариотите со евиденција во номенклатурата'' (анг. List of Prokaryotic names with Standing in Nomenclature - LPSN) додека филогенијата се заснова на 16S рРНК-заснованото LTP ослободување 111 од Проектот "Животно дрво на сите видови" (анг. The All-Species Living Tree Project).Забелешки:
♠ Видовите се наоѓаат во Националниот центар за биотехнолошки информации (анг. National Center for Biotechnology Information - NCBI), но не се наведени во Списокот на имиња на прокариотите со евиденција во номенклатурата (анг. List of Prokaryotic names with Standing in Nomenclature - LPSN).
Ватиканска жандармерија

Жандармериски корпус на државата на градот Ватикан (на |Corpo della Gendarmeria dello Stato della Città del Vaticano) — жандармерија на Ватикан, институција одговорна за безбедност и јавен ред и мир, опфаќајки ги сите регуарни полициски должности меѓу кои и граничната контрола, превенција на криминалот и истраги и спроведување на финансиските и комерцијалните регуларности.
Оваа институција е составена од стотина припадници со воено искуство со кои управува Главен ревизор на чија функција моментално е Доменико Џани. Неговиот претходник Камило Чибин бил на оваа функција 34 години, почнувајќи од 1972 година. Жандармеријата на Ватикан е надлежна за територија од 44 хектари и домородно население од 836 жители, но како држава со голем број на туристи, таа работи со поголема бројка на луѓе.
1 Поврзано
* Швајцарска гарда
Диого Као

Диого Као (|Diogo Cão, Диогу Кау и Диогу Кан) бил португалски истражувач кој направил две патовања по должината на западниот брег на Африка кон крајот на 15 век.
1 Животопис
Диого Као е роден во Вила Реал како незаконски син на Алваро Фернандес.
Од 1481 до 1482 година учествувал како капетан на една од каравелите во ескадрилата на Диого Азанбужи за основање на португалски колонии на Златниот брег (денес Гана).
2 Истражувања
Во летото 1482 година, кралот Жуау II го испратил Као на нова експедиција со која требало да се прошират истражувањата под екваторот. Го открил Гвинејскиот Залив како и устиоето на реката Конго, каде поставил „падран“ – столб од камен со кралскиот грб, името на кралот и на морепловецот, како и откритието што е направено, кој сè уште стои на истото место. Потоа продолжил кон брегот на денешна Ангола, каде поставил втор падран. Се вратил во Лисабон на 8 април 1484 година, каде кралот го наградил со титула витез.
Диого Као тргнал на втора експедиција од 1484 до 1486 година. Се знае дека повторно ја посетил реката Конго, дека псотавил упште две камени столба. Во октомври или ноември 1485 година, во близина на водопадот Јелала оставил столб од камен на кој запишал: „Овде пристигнаа бродовите на Жуау II Португалски - Диого Као, Перо Анес, Перо де Коста“ (Aqui chegaram os navios do esclarecido rei D.João II de Portugal - Diogo Cão, Pero Anes, Pero da Costa.)
Умрел од каснување од отровна змија во устието на реката Конго.
Среден Камен

Среден Камен — планински врв на Шар Планина, во северозападниот дел на Република Македонија. Тој е составен дел на Шар Планина и неговата височина е 2.456 метри.
1 Местоположба
Се наоѓа во средишниот дел на Шар Планина, од десната страна на долината во горното изворишно подрајче на реката Пена на огранката која што се одделува од главниот срт на протегање и на која се наоѓаат Титов Врв и највисоките врвови на Шар Планина. Сместен е веднаш во права линија на север од Титов Врв со кој е директно поврзан со стрмен срт и седло високо 2271 метар надморска височина. Од двете страни врвот е одделен со стрмните долини на Лешница (на исток кон Плат) и Крива Шија (на запад кон Кривошиски Врв/Безимен/Чичко Јосиф). Самиот врв кон север во долината на Пена стрмно се изгинува со многу високи карпи поради што тој е именуван и како Среден Камен, бидејќи со целата стрмна и камена (карпеста) северна падина тој е во средина од трите врвови кои се издигнуваат десно над долината на Пена, односно тој е среден од „трите запци“ врвови во долината на Пена зад Титов Врв.
2 Искачување и природни одлики
До врвот Среден Камен може да се пристапи од Попова Шапка по патеката до врвот Плат и од таму во долината на Лешница под убавиот голем водопад до седлото помеѓу самиот врв кон север (десно) и сртот кој продолжува до Титов Врв кон југ (лево). Среден Камен поради својата привлечност и тешка достапност, не е многу посетуван врв, но тој е постуван при планинското трчање „Лешница вертикал километар“, берачи на боровинки, чаеви и билки. Во процепите на карпестиот предел на стрмната северна падина на Среден Камен, живеат и се забележуваат и мечки, дивокози и друг дивеч, кој во овој непристапен предел со карпи и густа шума во подножјето живее непречно невознемируван од луѓето. Целата северна падина на Среден Камен е целосно карпеста и каменеста со различни процепи и облици, додека западната падина е целосно тревната, а на седлото на неа кое се поврзува со Титов Врв има и постојана локва (бара), додека падината кон Лешница е песеоклива и каменеста, а онаа кон долината Крива Шија е тревната со камења и неколку изворчиња.
3 Галерија
Хиперурикемија

Хипперурикемија е абнормално високо ниво на мокрачна киселина во крвта. На нормални pH на телесната течност, уричната киселина се наоѓа претежно како урат, јонизирана форма. Количеството на урат во организмот зависи од рамнотежата помеѓу количеството на внесени пурини со храната, количеството на синтетизиран урат во организмот, и количеството на екскретиран урат преку урината или гастроинтестиналниот тракт. Кај луѓето, горната граница на нормалниот опсег е 360 µmol/L (6 mg/dL) за жени и 400 µmol/L (6.8 mg/dL) за мажи.
Лукас Леива

Лукас Пецини Леива (роден на 9 јануари 1987 година), познат како Лукас, е бразилски фудбалер, играч од средниот ред на Лацио и на бразилската репрезентација.
Лукас ја започнал својата кариера како играч од средниот ред на Гремио, каде што тој го освоил шамоионатот Гаушу во 2006 и 2007 година. Во јули 2007 година тој се преселил во Ливерпул, каде што одиграл 347 професионални натпревари во текот на една деценија, освојувајќи го Лига Купот во 2012 година. Помеѓу 2010 и 2016 година Лукас предводел во Премиер Лигата со победени пет натпревари во шест сезони. Тој се приклучил на Лацио во 2017 година.
Репрезентативната кариера ја започнал во 2007 година, и оттогаш тој одиграл 24 пати за Бразил на олимписките Игри 2008 и 2011 Копа Америка, освојувајќи бронзен медал. Тој исто така бил капитен на тимот до 20 години кој победил на Јужно Америкаското Првенство за млади во 2007 година.
Clostridia

Clostridia е полифилетична класа од коленото Firmicutes, во која спаѓа родот ''Clostridium'' и други слични родови. Припадниците на оваа класа се разликуваат од припадниците на класата Bacilli по недостатокот на аеробна респирација. Сите се облигатни анаероби, за кои кислородот е токсичен. Видовите од родот ''Clostridium'' се често, но не секогаш, Грам-позитивни (види ''Halanaerobium hydrogenoformans'') и имаат способност да формираат ендоспори. Истражувањата покажуваат дека тие не се монофилетична група, и нивната меѓусебна сродност не е точно утврдена. Моментално, повеќето се класифицирани во еден ред, Clostridiales, но ваквата класификација не е природна и веројатно ќе подлежи на промени во иднина.
Повеќето видови на родот ''Clostridium'' се сапрофитски организми кои се распространети во животната средина, а особено во почвите. Сепак, овој род содржи неколку видови кои се патогени за човекот (наведени подолу). Токсините продуцирани од одредени членови на родот ''Clostridium'' се меѓу најопасните познати отрови. Примери се токсинот на тетанус (познат како тетаноспазмин) продуциран од ''C. tetani'' и ботулинскиот токсин продуциран од ''C. botulinum''. Некои видови се изолирани кај жени кои страдаат од бактериска вагиноза.
Значајни видови од оваа класа вклучува:
*''Clostridium perfringens'' (гангрена, труење со храна)
*''Clostridium difficile'' (псевдомембранозен колит)
*''Clostridium tetani'' (тетанус)
*''Clostridium botulinum'' (ботулизам)
*''Clostridium acetobutylicum''*''Clostridium haemolyticum''*''Clostridium novyi''*''Clostridium oedematiens''
Heliobacteria и ''Christensenella'' се исто така членови на класата Clostridia.
1 Епидемиологија
Бидејќи овие бактерии се наоѓаат во почвите и во микрофлората на луѓето и животните, инфекциите предизвикани од некои членови на оваа класа се јавуваат ширум светот. Одбранбениот систем на организмот не штити од овие бактерии, а стекнатиот имунитет е слаб. Clostridia може да се дијагностицираат со препознавање на одликите на лезијата на инфекцијата заедно со Грам боењето на ткивото и бактериската култура. Иако самиот организам нема соодветна одбрана против овие бактерии, тие може да се уништат со помош на антибиотици, како што е пеницилинот.
2 Филогенија
Моментално прифатената таксономија се базира на ''Списокот на имиња на прокариотите со евиденција во номенклатурата'' (анг. List of Prokaryotic names with Standing in Nomenclature - LPSN) и ''Националниот центар за биотехнолошки информации'' (анг. National Center for Biotechnology Information - NCBI) а филогенијата е заснована на 16S рРНК-заснованото LTP ослободување 106 од Проектот "Животно дрво на сите видови" (анг. The All-Species Living Tree Project).
Некласифицирани видови
* Catabacteraceae ♠ Lau et al. 2007
**''Catabacter hongkongensis'' ♠ Lau et al. 2007
* Christensenellaceae Morotomi et al. 2012
**''Christensenella minuta'' Morotomi et al. 2012
* Defluviitaleaceae Jabari et al. 2012
**''Defluviitalea saccharophila'' Jabari et al. 2012
Забелешка: ♠ Видовите се наоѓаат во NCBI, но не се наведени во LSPN.
Гол човек

Гол човек (науч. ''Arbutus andrachne'') — зимзелен вид од источното Средоземје, Блискиот Исток и Југоисточна Азија, кој во Македонија е застапен само во две месности (во сливовите на Коњска и Црна Река). Растението претставува грмушка или мало дрво со кожести, темнозелени, овални листови. Кората се лупи во вид на крупни лушпи (голо дрво), а новата е мазна, бакарноцрвена. Цветовите се мали, бледожолти. Плодовите се црвени, топчести бобинки. Гол човек се смета за мошне украсен вид.
1 Галерија
Бацили

Бацили (Bacilli) претставува класа на бактерии. Таа вклучува два реда, Bacillales и Lactobacillales, кои содржат неколку добро познати патогени како што е ''Bacillus anthracis'' (причинителот на антракс). Сите припадници на оваа класа се Грам-позитивни бактерии.
1 Двосмисленост
Неколку сродни концепти го употребуваат истиот термин, бацили, што може да доведе до значителна забуна. Терминот "''Bacillus''" (во капитализирана и италик форма) се користи како име на род кој спаѓа во класата Bacilli (пример, ''Bacillus anthracis'').
Зборот "bacillus" (или множина "bacilli", со мало b) се користи како генерички термин за да се опише морфологијата на било која бактерија со стапчеста форма. Овој општ термин не значи дека бактеријата е член на класа Bacilli или на родот ''Bacillus''. Од друга страна, не сите членови на класата Bacilli имаат стапчеста форма (на пример, видовите на ''Staphylococcus'' се сферични), а има бактерии со стапчеста форма кои не припаѓаат на класата Bacilli (на пример, ''Clostridium kamina dalla kotta''). Згора на тоа, општиот термин "bacillus" не мора да значи дека бактеријата се бои Грам-позитивно, што е заедничка особина на класата Bacilli. На пример, бактеријата ''E. coli'' има стапчеста форма за која може да се употреби терминот "bacillus", но таа се бои Грам-негативно и не припаѓаат на родот ''Bacillus'' ниту на класата Bacilli.
2 Филогенија
Моментално прифатената таксономија е врз основа на ''Списокот на имиња на прокариотите со евиденција во номенклатурата'' (анг. List of Prokaryotic names with Standing in Nomenclature - LPSN) додека филогенијата се заснова на 16S рРНК-заснованото LTP ослободување 106 од Проектот "Животно дрво на сите видови" (анг. The All-Species Living Tree Project).
Некласифицирани Bacillales
*''Alkalilactibacillus'' ♠ Schmidt et al. 2007
**''Alkalilactibacillus ikkense'' ♠ Schmidt et al. 2007
*''Dehalobacterium'' ♠ Magli et al. 1996
**''Dehalobacterium formicoaceticum'' ♠ Magli et al. 1996
*''Pseudobacillus'' ♠ Gomez 1999
**''Pseudobacillus carolinae'' ♠ Gomez 1999
*''Trigonala'' ♠ Zhang et al. 2006
**''Trigonala elaeagnus'' ♠ Zhang et al.
Забелешки: ♠ Видот се наоѓаа во NCBI, но не е наведен во LPSN.
3 Наводи
Илина Арсова

Илина Арсова — македонска ликовна уметничка, скијачка и планинарка.
1 Животопис
Родена е на 31 јули 1982 година во Скопје. Основното и средното образование ги завршила во Скопје, а во 2005 дипломирала на Факултетот за ликовна уметност на Универзитетот Св. Кирил и Методиј во Скопје, во класата на Рубенс Корубин и Јован Шумковски. Во 2005 станува член на Друштвото на ликовни уметници на Македонија, а преку уметноста подолго време ги претставува загадувачките навики и човековите интервенции врз природата, обидувајќи преку визуелен креативен израз да допре и делува врз подигнување на еколошката свест кај народот. Во 2008 година магистрирала на ''Јазици, бизнис и меѓународна трговија'' на Универзитетот Св Кирил и Методиј и Универзитетот Орлеан (Франција). Како ликовен уметник реализира над десет самостојни изложби во Македонија и во странство, а учествува на истакнати групни изложби и биеналиња.
Од 2006 година почнува посериозно да им се посветува на планинските спортови (планинарење, алпинизам, слободно скијање, летање, качување по карпи и планински велосипедизам). Истата година за првпат се искачува на Монблан (4.810 метри), највисок врв во западна Европа, како дел на екипата на црвениот крст за итни интервенции и спасување во планина. Во периодот од 2006-2016, Илина Арсова успева да искачи пет од седумте највисоки врвови, на 5 различни континенти. Во 2013, по повеќемесечна подготовка, Илина Арсова станува првата жена Македонка која се искачува на Монт Еверест.
2 Награди
* 2020 - награда „13 Ноември“ од областа на спортот за искачување на 7-те највисоки врвови на 7 континенти.
Лаксатив

Лаксативи, пургативи се супстанци кои ја омекнуваат столицата и го зголемуваат движењето во цревата. Се користат во третманот и/или превенцијата на констипација.
Лаксативите се разликуваат според начинот на делување и несаканите ефекти кои може да ги предизвикаат.
Некои лаксативи содржат повеќе од една активна компонента. Можат да се користат орално или во форма на супозитории.
Leuconostoc

''Leuconostoc'' е род на Грам-позитивни бактерии, кој припаѓа на фамилијата Leuconostocaceae. Овие бактерии најчесто се овоидни коки кои формираат вериги од клетки. ''Leuconostoc'' spp. интринзично се отпорни на ванкомицин и се каталаза-негативни (особина која ги разликува од стафилококите). Сите видови на овој род се хетероферментери и се во можност да продуцираат декстран од сахароза. Често излачуваат слузи.
Овие бактерии се одговорни за специфичниот мирис при подготовката на кисело тесто. Некои видови пак може да предизвикаат инфекции кај човекот. Бидејќи тие генерално се ретки причинители на болести кај луѓето, стандардните комерцијални методи за идентификација на патогени честопати не се во можност да ги идентификуваат овие бактерии.''Leuconostoc'' spp., заедно со други бактерии на млечно-киселинското вриење, како што се ''Pediococcus'' и ''Lactobacillus'', се одговорни за ферментацијата на зелката, при производството на кисела зелка. При овој процес, свежата зелка се ферментира во саламура, при што шеќерите кои влегуваат во нејзиниот состав, бактериите ги метаболизираат до ниво на млечна киселина која е одговорна за киселиот вкус. ''Leuconostoc'' spp. се исто така составен дел од симбиотските колонии на бактерии и квасни габи кои се користат во производството на ферментирани млечни пијалаци како што е кефирот.
Катарина (теленовела)

Катарина (порт. ''A Indomável'') е романтична бразилска теленовела.
1 Улоги
Глумци Ликови
Аратис Кардосо, Катарина
Нивеа Марија, Бјанка
Едсон Франција, Петручо
Мурило Аморим Кореја, Николау
Фулвио Стефанини, Алберто
Јара Линс, Дебора
Маркос Миранда, Јука
Марија Апарецида Бакстер, Виолета
Маријангела, Роза
Филипо Буонароти

Филипо Џузепе Марија Лодовико Буонароти (италијански: Philippe Buonarroti; - ), бил италијански утописки социјалист, писател, агитатор, масон и заговорник; тој бил активен на Корзика, Франција и Женева. Неговата историја на „Заговор на еднакви“ на Бабеуф (1828) станала библија за револуционери, инспирирајќи ги левичарите како Бланки и Маркс. Тој предложил меѓусебна стратегија која ќе го револуционизира општеството по фази, почнувајќи од монархија до либерализам, потоа кон радикализам, и конечно, до комунизмот.
1 Животопис
Роден во Пиза во Големото Војводство Тоскана во семејство на локално благородништво, Буонароти студирал јуриспруденција на Универзитетот во Пиза, каде што го основал она што го виделе властите на Големиот војвода Петар Леополд како субверзивен весник, Газета Универзале (1787).
Се смета дека тој пристапил во масонска ложа некое време во 1786 година.
Гробница за Борис Давидович

Гробница за Борис Давидович (српски: ''Гробница за Бориса Давидовича'') - збирка раскази на српскиот писател Данило Киш од 1976 година. Книгата содржи седум раскази со поднаслов „Седум поглавја на една заедничка повест“.
1 Содржина
Во збирката се застапени следниве раскази:
* Нож со дршка од дрво на роза
* Маторицата што ги голта своите рожби
* Механички лавови
* Магиско кружење на картите
* Гробница за Борис Давидович
* Кучиња и книги
* Куса биографија на А. А. Дармолатов (1892 - 1968)
2 Осврт кон делото
Токму „Гробница за Борис Давидович“, објавена во 1976 година, е книгата што најмногу ги иницирала книжевните расправи и дискусии за оправданоста, односно неоправданоста на прозните зафати на Киш. Обединувањето на седумте раскази во поголема тематска целина го чинат речиси идентичните судбини на неколку луѓе-жртви на тоталитаристичко општество, чија трагична смрт не е поради нивното неприклонување кон стожерот на владејачката идеологија, туку поради некоја ирационална логика на режимот. Неоснованите и апсурдни судења, затворања и прогонства на ликовите во овие раскази може да се споредат со кафкијанскиот модел на беспричинско казнување кога меѓусебното разбирање меѓу надредените инстанци и поединецот е невозможно.
Втората заедничка црта на седумте раскази е идентичната наративна постапка во обликувањето на приказните, која се стреми да им даде печат на автентичност. Повикувајќи се на документирани факти и сведоштва, раскажувачот, поради некаква објективност, привидно се дистанцира од своеволни интервенции во раскажувањето. Но, на маргините на таа успешно изведена мистификација се насетува неговиот ироничен однос, што на тој начин ја разблажува бесмисленоста на човечките судбини жртвувани во името на т.н. хумани идеали. Иако книгата „Гробница за Борис Давидович“ во себе вградува конкретен историски период и конкретни човечки биографии, сепак, таа го носи универзалниот и безвременски печат на сите човечки трагедии во, како што вели авторот во едно интервју, сеопштата историја на бесчестието (преземајќи ја оваа синтагма од наслов на книга од Борхес).
Макфунги

Макфунги односно MACFUNGI — база на податоци за габите, формирана во рамките во Миколошката лабораторија на Институтот за биологија при Природно–математичкиот факултет во Скопје. Во базата се опфатени 36.000 податоци за габи од Македонија, од Балканскиот Полуостров и пошироко (состојба 2018). Базата овозможува пребарување на податоците според повеќе критериуми како систематски категории, наоѓалиште, земја на потеклото, датум на собирањето, супстрат, надморска височина и др.
Вероника Кристијансен

Вероника Кристијансен (родена на 10 јули 1990 г., во Ставангер) е норвешка ракометарка, лев бек на Ѓер Ауди ЕТО и на норвешката репрезентација.
1 Животопис
Вероника е постара сестра на Жанет Кристиансен која е исто така ракометарка и во моментов настапува за Вајперс Кристиансанд.
2 Кариера
2.1 Клупска кариера
Вероника Кристијансен започнала да игра ракомет во екипата на Мјондален, а потоа продолжила во Реистад. Нејзината следна станица била Вајперс Кристиансанд, со која во сезоната 2009-2010 за првпат настапила во Постлигата, највисоката норвешка женска ракометна лига. Во 2011 година, Кристиансен му се приклучила на норвешкиот второлигаш Гласверкет. Следната сезона Кристиансен постигнала 203 гола и му помогнала на Гласверкет да избори промоција во првата лига. Во сезоната 2013-2014, таа завршила со 140 погодоци заземајќи го второто место на списокот на стрелците во Постлигата.
Во летото 2015 година, таа потпишала договор со данскиот прволигаш Мидтјиланд. Со Мидтјланд, Кристиансен го освоила Купот на Данска 2015 со победа во финалето над Виборг по продолженија со 28-26. Кристиансен постигнала 7 голови во финалето и била најефикасна во својата екипа.
На 12 февруари 2018, Вероника потпишала за европскиот шампион Ѓер Ауди ЕТО придружувајќи им се на својте сонароднички од репрезентацијата на Норвешка Кари Олвик Гримсбо, Кари Братсет, Нора Морк и Стине Бредал Офтедал.
2.2 Репрезентативна кариера
Вероника Кристијансен првично ја претставувала Норвешка во младинските репрезентации играјќи 14 натпревари за репрезентацијата на Норвешка под 18 години и 30 натпревари за репрезентацијата под 20 години. Во 2010 година го освоила Светското првенство за играчи под 20 години.
Во 20 март 2013 година, таа го одиграла својот прв натпревар за сениорската репрезентација на Норвешка. Со Норвешка, учествувала на Светското првенство 2013, каде што постигнала шест гола во седум натпревари. Во 2014 година, Кристиансен со својата репрезентација го освоила Европското првенство во Унгарија и Хрватска. Една година подоцна таа го освои и Светското првенство. На Летните олимписки игри 2016 во Рио де Жанеиро со својата репрезентација го освоила бронзениот медал, но истата година ја освоила Европската титула по вторпат во својата кариера. Во 2017 година го освоила сребрениот медал на Светското првенство во ракомет за жени во Германија.
3 Титули
3.0.1 Мидтјиланд
*Куп на Данска (1) : 2015
3.0.2 Норвешка
*Светско првенство (1) : 2015, вицешампион 2017
*Европско првенство (2) : 2014, 2016
*Олимписки игри : 2016
Втора македонска кошаркарска лига 2008/09

Втора македонска кошаркарска лига 2008/09 ― 17. издание на Втората македонска кошаркарска лига. Во оваа сезона првак бил Плејмејкер Кубус.
1 Екипи
Екипа, Град, Сала
АБА Струмица<sup>1</sup>, Струмица, Парк / ДТВ Партизан
Ангели<sup>1</sup>, Скопје, Драчево
Вардар Осигурување<sup>1</sup>, Скопје, Јане Сандански
Вардар Центар, Скопје, СРЦ Кале (мала сала)
Водњански Лисици, Скопје
Гоце Делчев, Штип, Коле Нехтенин
Кожув, Гевгелија, 26 Април
Неготино<sup>2</sup>, Неготино, Младост
Плејмејкер Кубус, Скопје, Градски Парк
Тетекс, Тетово, Тетово
1 АБА Струмица, Ангели и Вардар Осигурување добиле вајлд карта поради откажувањето на Хераклеја и Маврово, како и поради добивањето на вајлд карта на Овче Поле за во Првата лига.
Извор:
2 Прва фаза
Екипи кои продолжиле во групата за унапредување
Екипи кои продолжиле во групата за опстанок
Место, Екипа, Победи, Порази, ПостигнатиКошеви, ПримениКошеви, КошРазлика, Бодови, Забелешка
1., Плејмејкер Кубус, 17, 1, 1456, 1123, + 333, 35
2., Вардар Осигурување, 17, 1, 1425, 1138, + 287, 35
3., Кожув, 10, 8, 1060, 1129, - 68, 28
4., Тетекс, 10, 8, 1171, 1142, + 29, 27, Одземен еден бод
5., АБА Струмица, 8, 10, 1242, 1293, - 51, 26
6., Неготино, 9, 9, 1161, 1281, - 120, 26, Одземен еден бод
7., Вардар Центар, 7, 11, 1154, 1211, - 57, 25
8., Гоце Делчев, 7, 11, 1126, 1174, - 48, 25
9., Водњански Лисици, 4, 14, 1051, 1197, - 146, 22
10., Ангели, 1, 17, 11<sup>1</sup>
1 Ангели бил исфрлен по тринаесеттото коло поради неодигрување на два последователни натпревари. Останатите натпревари биле службено доделени со 2:0 на противниците.
Извор:
2.1 Резултати
Вардар Осигурување - Тетекс 107:69
3 Група за опстанок
Екипи кои опстанале во Втората лига
#, Екипа, Победи, Порази, ПостигнатиКошеви, ПримениКошеви, Кош разлика, Бодови, Забелешка
1., Вардар Центар, 9, 13, 1477, 1499, - 22, 31
2., Гоце Делчев, 9, 13, 1409, 1477, - 68, 31
3., Водњански Лисици, 5, 17, 1320, 1487, - 167, 27
* Ниедна екипа не отпаднала заради пополнување на планираните десет места во Втората лига за следната сезона.
Извор:
4 Прва Б лига
Екипи кои напреднале во Првата лига
#, Екипа, Победи, Порази, ПостигнатиКошеви, ПримениКошеви, Кош разлика, Бодови, Забелешка
1., Плејмејкер Кубус, 25, 2, 2207, 1682, + 525, 52
2., Вардар Осигурување, 24, 4, 2143, 1769, + 374, 52
3., Кожув, 16, 12, 1807, 1873, - 66, 44
4., АБА Струмица, 14, 14, 2127, 2116, + 11, 42
5., Тетекс, 10, 16, 1690, 1811, - 121, 34
6., Неготино, 9, 16, 1560, 1947, - 387, 32
Извор:
5 Поврзано
* Прва македонска кошаркарска лига 2008/09
* Куп на Македонија 2009
Генералитат

Генералитат е име на владините системи на шпанските автономни заедници Каталонија и Валенсија како и на владата на полуавтономниот каталонски округ Вал де Аран. Овој поим се однесува на сите три видови на власт. Името Генералитат датира од 13 век и се однесувал на делегација од членови на парламентот на Кнежевството Каталонија и Кралството Валенција. Тој произлегува од каталонскиот поим општа депутација (|Diputació del General).
1 Користена литература
*''El Periodico, Història de Catalunya, Barcelona, 1992.''
Марсело Салас

Хосе Марсело Салас Мелинао (роден на 24 декември 1974 година во Темуко), популарно наречен како ''Ел Матадор'' (поради неговото славење на головите),''Ел Феномено'', и ''Шилено'', е поранешен чилеански фудбалер, кој играл како напаѓач.
Тој настапувал во Чиле, Аргентина и Италија, освојувајќи титули со секој клуб за кој играл и бил прогласен за ''Јужноамерикански фудбалер на годината'' во 1997 година. Моќен и здрав напаѓач, со добра техника, добро познат со неговата пргав допир со својата лева нога, како и неговите воздушни способности, Салас имал плоден голгетерски рекорд во неговата кариера; со 37 гола во 70 репрезентативни настапи помеѓу 1994 и во 2007 година, и со тоа е денес вториот чилеански најдобар стрелец на сите времиња, зад Алексис Санчес. Тој бил дел од чилеанската репрезентација на  Светското Првенство во 1998 година во Франција, каде што постигнал четири гола во четири натпревари, со што го одвел својот тим во вториот круг на натпреварувањето. Освен на Светското првенство во 1998 година, Салас играл со Чиле на два турира на Копа Америка, помагајќи неговата нација да заврши на четвртото место во 1999 година
Втора македонска кошаркарска лига 2007/08

Втората македонска кошаркарска лига 2007/08 - 16. издание на Втората македонска кошаркарска лига. Во оваа сезона првак бил Торус.
1 Екипи
Екипа, Град, Сала
АБА Струмица, Струмица
Ангели Леов<sup>1</sup>, Велес
Вардар Центар, Скопје
Гоце Делчев, Штип
Дрога Долинска / Неготино<sup>2</sup>, Неготино
Кожув, Гевгелија, 26 Април
Овче Поле<sup>1</sup>, Свети Николе
Плејмејкер Кубус, Скопје
Поп Спорт ВСА, Скопје
Тетекс, Тетово
Торус, Скопје
Хераклеја, Битола
1 Ангели Леов и Овче Поле се фузирале на почетокот на сезоната.
2 Дрога Колинска го сменила своето име во Неготино за време на сезоната.
Извор:
2 Прва фаза
Екипи кои продолжиле во групата за унапредување
Екипи кои продолжиле во групата за опстанок
Место, Екипа, Победи, Порази, ПостигнатиКошеви, ПримениКошеви, КошРазлика, Бодови, Забелешка
1, Поп Спорт ВСА, 15, 5, 35
2, Вардар Центар, 14, 6, 34
3, Торус, 13, 7, 33
4, Овче Поле, 13, 7, 33
5, Гоце Делчев, 11, 9, 31
6, Неготино, 11, 9, 31
7, Плејмејкер Кубус, 10, 10, 30
8, Тетекс, 9, 11, 29
9, Кожув, 8, 12, 28
10, Хераклеја, 4, 16, 24
11, АБА Струмица, 2, 18, 22
Извор:
3 Група за опстанок
Екипи кои опстанале во Втората лига
Екипа која играла бараж за опстанок
Екипа која испаднала во Третата лига
#, Екипа, Победи, Порази, ПостигнатиКошеви, ПримениКошеви, Кош разлика, Бодови, Забелешка
1., Тетекс, 13, 15, - 59, 41
2., Плејмејкер Кубус, 12, 15, + 63, 39
3., Кожув, 11, 16, - 57, 38
4., Хераклеја, 9, 19, - 202, 37
5., АБА Струмица, 7, 21, - 305, 35
Извор:
4 Група за унапредување
Екипи кои напреднале во Првата лига
Екипа која играла бараж за унапредување
#, Екипа, Победи, Порази, ПостигнатиКошеви, ПримениКошеви, Кош разлика, Бодови, Забелешка
1., Торус, 22, 8, + 292, 52
2., Поп Спорт ВСА, 21, 9, + 310, 51
3., Овче Поле, 21, 9, + 186, 51
4., Вардар Центар, 16, 14, + 75, 46
5., Гоце Делчев, 16, 14, - 16, 46
6., Неготино, 11, 19, - 287, 41
Извор:
5 Бараж за унапредување
Овче Поле не настапил на двомечот за пополнување на Првата лига против прволигашот Карпош Соколи 2000 и со тоа го загубил баражот.
6 Бараж за опстанок
7 Поврзано
* Прва македонска кошаркарска лига 2007/08
* Куп на Македонија 2008
Јазици во Папуа Нова Гвинеја

image = TNG map.svg
Во Папуа Нова Гвинеја се застапени преку 850 јазици меѓу разните племенски групи, со што оваа земја има најголема јазична разновидност во светот. Службени јазици се ток писин, англискиот, хири моту и папуанскиот знаковен јазик. Најзастапен е ток писин, кој е англиски креол и служи како лингва франка во државата. Во 2015 г. папуанскиот знаковен јазик станал четврт службен јазик, и се користи од глувите лица во земјата.
1 Англиски
Иако англискиот е службен јазик во Папуа Нова Гвинеја, истиот го владеат само 1–2 % од населението.
2 Ток писин
Ток писин е англиски креолски јазик со службен статус во Папуа Нова Гвенија и е најраспространетиот во земјата. Сепак, во делови од покраините Западна, Заливска, Централна, Оро и Милн Беј, јазикот има пократка историја на употреба и не е толку сеприсутен, особено меѓу постарите лица.
3 Хири моту
Хири моту (полициски моту или само хири) е упростена варијанта на јазикот моту од австронезиското семејство.
4 Унзердојч
Унзердојч (рабаулски креолски германски) е германски креолски јазик кој се говори претежно во покраината Источна Нова Британија. Претставува единствениот креолски јазик произлезен од германскиот.
5 Папуански јазици
Вон Папуа Нова Гвинеја, папуанските јазици се присутни и во Индонезија, Источен Тимор и Соломонските Острови.
6 Австронезиски јазици
Говорниците на јазици од австронезиското семејство дошле на Нова Гвинеја пред околу 3.500 години.
Австронезиските јазии се широко распространети во светот, од малгашкиот на Мадагаскар на запад, па до рапанујскиот на Велигденскиот Остров на исток и формозанскиот на Тајван на север. Семејството има неколку главни гранки, од кои сите освен една се присутни само на Тајван.
7 Писменост
64,2 % од населението на Папуа Нова Гвинеја над 15 години е писмено.
Легенда за спијачите

Легенда за спијачите (српски: ''Легенда о спавачима'') — расказ на српскиот писател Данило Киш, дел од збирката раскази „Енциклопедија на мртвите“ од 1983 година.
1 Содржина
Расказот се состои од 20 мали делови. Во една пештера, на ридот Целион, лежат тројца мртовци - Дионизиј, неговиот пријател Малхус и овчарот Јован, заедно со неговото куче Китмир. Прв се буди Дионизиј, кој во себе ги повикува Господ, но и името на саканата Приска. Тогаш, Дионизиј почнува да се сеќава како луѓето дошле во пештерата, носејќи икони и пеејќи псалми, како нивните тела ги носеле низ пештерата, како ги положиле на воловска кола, како влегле низ градската капија, итн. Притоа, цело време Дионизиј се прашува дали сето тоа било јаве или сон.
2 Осврт кон расказот
Во пост-скриптумот кон збирката, Киш објаснува дека инспирацијата за расказот потекнува од легендата за седумтемина спијачи од Ефес, која потекнува од Коранот, а која на почетокот од 6 век била забележана и од сирискиот автор Саруг. Подоцна, легендата ја обработил и арапскиот писател Тауфик ал-Хаким во својата драма „Пештера“, а таа се споменува и во коментарите кон романот на Јан Потоцки, „Ракопис најден во Сарагоса“. Според легендата, во 250 година, седум млади луѓе од Ефес (Константин, Дионизиј, Јован, Максимилијан, малхус, Мартинијан и Серапион) побегнале од прогонствата на Дециј во една пештера на ридот Целион. По 230 години (или, според друга верзија, по 309 години), тие се разбудиле, но набргу умреле, а нивните тела биле пренесени во Марсеј. Мотото на расказот Киш го презел од осумнаесеттата сурата на Коранот, со наслов: „Пештера“.
Посмртни почести

Посмртни почести (српски: ''Посмртне почасти'') - расказ на српскиот писател Данило Киш, дел од збирката раскази „Енциклопедија на мртвите“ од 1983 година.
1 Содржина
Во расказот се опишува погребот на проститутката Мариета во 1923 или 1924 година, во Хамбург. Пет години подоцна, во една кафеана, украинскиот морнар и револуционер Бандура му раскажува на еден морнар за нејзиниот погреб и за својата љубов кон неа: Тој пристигнал во Хамбург во 1919 година, со задача да се сретне со пролетерските револуционери, а кога ја здогледал Мариета веднаш се вљубил во неа. Кога умрела Мариета, Бандура ги повикал сите морнари и проститутки да ѝ оддадат почест така што ќе ги соберат сите цвеќиња од градските паркови, од ботаничката градина и од дворовите на богатите куќи. Откако Бандура го одржал посмртниот говор, морнарите го покриле гробот на Мариета со куп цвеќиња, а потоа ги собрале и сите цвеќиња од другите гробови, така што морала да интервенира полицијата. Според тврдењето на Бандура, ниту една проститутка во историјата немала таков погреб.
2 Осврт кон делото
Во пост-скриптумот кон збирката, Киш објаснува дека ликот од расказот Жан Валтен (или Валтин) е реална личност. Исто така, авторот наведува дека првобитно насловот на расказот требало да биде „Погребот на курвата“, но во писмото од 12 март 1980 година, уредникот на едно списание го известил Киш дека „уредништвото дошло до заклучок дека би било неопходно да се смени насловот на расказот и дека, според својата хероина, да се вика Мариета“. Сепак, самиот автор подоцна го променил првобитниот наслов, сметајќи го за премногу буквален. Така, со новиот наслов, расказот бил објавен во осмиот број на списанието „Книжевност“, во 1980 година.
Огледало на непознатото

Огледало на непознатото (српски: ''Огледало непознатог'') - расказ на српскиот писател Данило Киш, дел од збирката раскази „Енциклопедија на мртвите“ од 1983 година.
1 Содржина
Малата Берта шета низ шумата и се погледнува во огледалото што ѝ го купил татко ѝ, господинот Бренер. Потоа, дејството се префрла на таткото, кој заедно со другите две ќерки, Хана и Мирјам, се враќа од Арад во Сегед. Таткото штотуку ги запишал ќерките во гимназијата во Арад и им нашол сместување кај неговата роднина, г-ѓа Голдберг. Берта погледнува во огледалото, но наместо својот лик, таа ја гледа кочијата во која патуваат таткото и сестрите. Ноќта, Берта крикнува во сонот и ѝ кажува на мајка си дека таткото и сестрите се мртви. Околу полноќ, мајката го носи девојчето кај Мартин Бенедек, но тој не верува во нејзината приказна, велејќи дека девојчето има треска. Подоцна, оваа случка е опишана во локалниот весник во Арад: господинот Бренер го нападнале двајца мажи, го ограбиле, нему му ја пресекле главата, а двете девојчиња најпрвин ги силувале, а потоа ги заклале. Убијците се фатени благодарение на приказната на Берта и тие веднаш го признале делото.